
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCSANI

HOTĂRÂRE

Privind,  aprobarea deplasării în perioada 24 - 27 mai 2013 a Ansamblului Folcloric
               “Ţara Vrancei”, în Grecia, la Aspropyrgos - Attiki pentru a participa la

                evenimentul cultural “Tradiţiile româneşti – tezaur european” 

Consiliul Local al Municipiului Focsani, judetul Vrancea, intrunit in sedinta ordinara;

          - analizând raportul comun al Direcţiei resurse umane si coordonare unităţi subordonate şi al Direcţiei economice  înregistrat la nr. 21506/18.04.2013, prin care se propune,  aprobarea deplasării în perioada 24 - 27 mai 2013 a Ansamblului Folcloric “Ţara Vrancei”, în Grecia, la Aspropyrgos - Attiki pentru a participa la evenimentul cultural “Tradiţiile româneşti – tezaur european”, avizul favorabil al Comisiei de buget şi administraţie publică si amendamentul consilierilor locali; 
          - văzând invitaţia transmisă de Asociaţia Româno – Elenă “Sfinţii Constantin şi Elena” din Aspropyrgos – Attiki, Grecia, înregistrată la Primăria Municipiului Focşani cu nr. 21506/18.04.2013;

- în conformitate cu prevederile art. 1 lit. e) şi art. 3 alin. (1) din Hotărârea Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;
      - în baza art. 36, alin. (1) şi (9) şi în temeiul art. 45, alin. (1) din Legea nr. 215/2001, privind administraţia publică locală, republicată în 2007, cu modificările şi completările ulterioare;
HOTĂRĂŞTE:

          Art. 1.  Aprobarea deplasării în perioada 24 - 27 mai 2013 a Ansamblului Folcloric “Ţara Vrancei”, în Grecia, la Aspropyrgos - Attiki pentru a participa la evenimentul cultural “Tradiţiile româneşti – tezaur european”, cu un număr de 12 salariaţi nominalizaţi de directorul instituţiei.

 Art. 2. Cheltuielile aferente transportului dus – întors România – Grecia şi diurna vor fi suportate din bugetul Ansamblului Folcloric “Ţara Vrancei”, în condiţiile legii, iar organizatorii vor suporta cheltuielile cu masa şi cazarea.

        Art. 3 Aprobarea alocarii sumei de 18,00 mii lei, Ansamblului Folcloric „Tara Vrancei”pentru suportarea cheltuielilor prevazute la art. 2, prin repartizarea din fondul de rezervă bugetară aflat la dispoziţia consiliului local la capitolul bugetar „Cultură, recreere şi religie” (67.02), subcapitolul bugetar „Institutii publice de spectacole” (67.02.03.04),articolul bugetar „Transferuri către instituţii publice” (51.01.01) a sumei de 18,00 mii lei şi implicit, majorarea bugetului Ansamblului Folcloric „Tara Vrancei „la venituri „Subvenţii pentru instituţii publice” ( 43.10.09) şi la cheltuieli , articolul bugetar „Deplasari externe” (20.06.02), cu suma de 18,00 mii lei.
       Art. 4. Prezenta  hotărâre va fi comunicata  de către  Directia administraţie publică locala, compartimentelor, birourilor, serviciilor si Primarului Municipiului Focsani, conform legii, care va asigura executarea acesteia prin Directia administratie publica locala, Direcţia resurse umane şi coordonare unităţi subordonate, Direcţia economică şi  Ansamblul Folcloric “Ţara Vrancei”. 
   PRESEDINTE DE SEDINTA,
     Trofin Tudorel Daniel                                         Contrasemneaza,

